Mitteakadeemiliste ametikohtade konkursid
Ligi pooled ülikooli töötajad on mitteakadeemilised töötajad, see tähendab, et oma tegevusega toetavad nad ülikooli õppe- ja teadustööd. Mitteakadeemilisi ametikohti on erinevates valdkondades: häid abilisi läheb vaja nii laboris katseid tehes kui dekanaadis teaduskonda juhtides. Tugitöötajate ülesanded ja vastutus sõltuvad suuresti ametikohast, millel töötatakse, kuid peame oluliseks, et ka igal mitteakadeemilisel ametikohal töötaks inimene, kes on oma töös parim.
ADMINISTRAATOR
Tartu ülikool võtab loodusmuuseumisse tööle
ADMINISTAATORI,
kelle ülesanne on muuseumi infokeskuse kassas müüa pileteid, suveniire, trükiseid ning muuseumi teisi teenuseid. Administraator jagab huvilistele infot muuseumi kohta, täiendab muuseumi kodulehte, koordineerib muuseumis toimuvaid üritusi, registreerib külastajaid.
Töö on osaajaga, 18 tundi nädalas. Töö on graafiku alusel, enamasti nädalavahetustel, kaks päeva kuus on vahetus ka tööpäeval.
Ootame kandideerima särasilmseid ja hakkajaid inimesi, kel on huvi loodusteaduste vastu, kes on head suhtlejad, koostööaltid ning valmis panustama heasse teenindusse. Hea inglise keele oskus, arvutioskus, korrektsus ja täpsus on selles töös vajalik. Eeldame, et kandidaatidel on vähemalt keskharidus, plussiks on kõrgharidus või selle omandamine.
Kandideerimiseks palume saata motivatsioonikiri ja elulookirjeldus TÜ personaliosakonda (personal [ät] ut.ee) hiljemalt 5. detsembril 2016.
Lisainfo: Reet Mägi, loodusmuuseumi näituste ja loodushariduse osakonna juhtaja, tel 737 6073.
ÜLIÕPILASNÕUSTAJA
Tartu Ülikool võtab alates jaanuarist 2017 Põhja-Ameerika ülikoolide teabekeskusesse tööle
ÜLIÕPILASNÕUSTAJA.
Nõustaja ülesanne on hankida infot Põhja-Ameerika ülikoolides õppimise võimaluste kohta ning vahendada seda TÜ tudengitele, edastada infot stipendiumivõimaluste kohta, koostada oma tööga seotud aruandeid, arendada teabekeskuse tööd ning viia läbi keeletestimisi. Töö on osakoormusega (16 tundi nädalas, testimised toimuvad nädalavahetustel mõnel korral kuus ning on eraldi tasustatavad). Töökoht asub TÜ raamatukogus.
Kandidaadilt eeldame:
- kõrgharidust,
- väga head inglise keele oskust,
- head arvutioskust,
- väga head suhtlemisoskust,
- väga head esinemisoskust,
- oskust iseseisvalt töötada, initsiatiivikust.
Kasuks tuleb Ameerika Ühendriikides õppimise kogemus.
Kandideerimiseks palume saata motiveeritud avaldus, milles on märgitud ka palgasoov, ning elulookirjeldus hiljemalt 7. detsembril Tartu Ülikooli personaliosakonda (personal [ät] ut.ee).
Lisainfo: Liisi Lembinen, TÜ raamatukogu arendusdirektor, tel 737 5704.